Enefit Green

Enefit Green on Eesti energeetikaettevõte, mis kuulub Eesti Energia energiakontserni. Enefit Green loodi 2016. aastal, et koondada kõik Eesti Energia taastuvenergia tootmisüksused ühte ettevõttesse. Enefit Greeni tootmisüksused asuvad Eestis, Lätis, Leedus ja Poolas, lisaks on arendusprojekt Soomes. Kokku on ettevõttel 22 tuuleparki, 38 päikeseelektrijaama, neli koostootmisjaama, pelletitehas ja hüdroelektrijaam.

Enefit Green on Baltimaade juhtiv mitmekülgse taastuvenergia tootja. Elektrit toodetakse peamiselt tuulest, samuti olmejäätmetest, biomassist, päikese- ja hüdroenergia allikatest. Enefit Greenil on 26 tütarettevõtet. 2022. aasta lõpu seisuga oli Enefit Greenil 456,4 MW installeeritud elektri tootmise koguvõimsust ja lisaks 110,0 MW reservvõimsust ning 81,2 MW installeeritud soojuse tootmise koguvõimsust, millele lisandus 574,9 MW reserv- ja tipuvõimsust. 2022. aastal toodeti 1118 GWh elektrienergiat ja 566 GWh soojusenergiat.

2022. aasta lõpu seisuga on Enefit Greenil ehituses kolmes riigis – Eestis, Leedus ja Soomes – kokku kuus tuuleparki koguvõimsusega 546 megavatti. Lisaks on neil ehituses neli päikeseparki, millest kaks Eestis ja kaks Poolas koguvõimsusega 50 megavatti. Nende investeeringute kogumaht on üle 700 miljoni euro.

Enefit Green AS ja tema tütarettevõtted toodavad taastuvenergiat, mida müüakse vahetult kolmandatele osapooltele (sh elektribörsile Nord Pool). 

Ettevõtte varasemad ärinimed on Aulepa Tuulepargid Osaühing, Eesti Energia Aulepa Tuuleelektrijaam Osaühing, Enefit Taastuvenergia Osaühing ja Enefit Taastuvenergia AS.   

 Kontsern 
Enefit Greenil on Eestis ja Leedus 22 tuuleparki, kus töötab kokku 165 tuulikut. Tuulikute koguvõimsus on 398 MW ja aastatoodang on ligikaudu 1 TWh elektrienergiat. Ettevõtte koostootmisjaamad asuvad Irus, Paides, Valkas ja Brocenis. Hüdroelektrijaam asub Keila-Joal. 38 päikeseelektrijaama asuvad Eestis ja Poolas ning pelletitehas Lätis.Enefit Green uurib võimalust rajada Pärnumaale Paikuse osavalda tuulepark 20.03.2020 (vaadatud 06.06.2020)Enefit Green ehitab Leetu oma suurima tuulepargi (vaadatud 27.09.2021) 

Enefit Greenile kuuluvad tuulepargid Nimi Võimsus Tuulikute arv MW Virtsu I tuulepark  1,4  2   Aulepa tuulepark   48  16  Narva tuhavälja tuulepark  39  17  Paldiski tuulepark  22,5 9 Šilute tuulepark  60 24 Telšiai tuulepark  70 13 (ehitamisel) Akmene tuulepark  75 14 (ehitamisel, valmib 2023. aasta lõpuks) Šilale II tuulepark  43  (ehitamisel, valmib 2023. aasta alguseks) Purtse tuulepark  21 4 (ehitamisel, valmib 2023. aastaks)Enefit Green инвестирует 28 млн евро в ветропарк на Северо-Востоке Эстонии Деловые Ведомости 27.01.2022 (vaadatud 03.03.2022) Tolpanvaara tuulepark  72 13 (ehitamisel, valmib 2023. aastaks)Enefit Green строит в Толпанваара свою первую ветряную электростанцию в Финляндии EG uudis, 23.12.2021 (vaadatud 03.03.2022) 

Enefit Greenile kuulub ka Lätis asuv tütarettevõte SIA Enefit Power and Heat Valka, mis toodab elektrit ja soojust Valkas.

2019. aasta kuue esimese kuu jooksul tootsid Enefit Greenile kuuluvad tootmisüksused 626 GWh elektrienergiat ehk eelmise aasta sama perioodiga võrreldes (449 GWh) 1,4 korda rohkem.Eesti Energia taastuva elektri toodang kasvas kolm ja pool korda, Äripäev, 20.07.2019 (vaadatud 20.07.2019)

Aastane elektrienergia tootmise maht 2019. aastal oli 1,2 TWh ehk 2,5 korda rohkem kui 2018. aastal.Enefit Green произвел рекордный объем электроэнергии, Деловые ведомости, 28.01.2020 (vaadatud 09.02.2020) 

Aastane elektrienergia tootmise maht 2020. aastal oli 1,35 TWh.

 Ajalugu 
 9. novembril 2005 asutati Enefit Green ASi eelkäija Osaühing Aulepa Tuulepargid.
 6. detsembrist 2017 kannab ettevõte nime Enefit Green AS ning hakati pakkuma päikeseenergialahendusi klientidele.
 7. novembril 2018 omandas Enefit Green Nelja Energia ASi, kes oli Balti riikides tegutsev taastuvenergia tootja ja arendaja.
 19. juunil 2019 osteti 20 päikeseenergia pargi projekti Poolas. Investeeringu suurus oli 17,3 miljonit eurot.
 8. septembril 2020 omandati esimene tuulepargi arendusprojekt Soomes (Tolpanvaara tuulepark).
 3. märtsil 2021 omandati tuuleenergia ettevõte Raunistal AS ning koos sellega Purtse tuulepargi arendus.
21. oktoobril 2021 noteeriti ettevõtte aktsiad Tallinna börsil ning aktsiad said börsil avalikult kaubeldavaks.

 Enefit Green börsil 
Enefit Greeni aktsiad on noteeritud alates 21. oktoobrist 2021 Tallinna börsi põhinimekirjas ning nendega saab kaubelda Nasdaq Balti börsil. Aktsiate kauplemistähis on EGR1T. Aktsia ISIN kood on EE3100137985. Enefit Greenil on noteeritud 264 276 232 aktsiat. Seisuga 31. detsember 2022 oli Enefit Greenil 60 401 aktsionäri. 15,1% aktsiatest on jaeinvestorite omaduses.

2025. aastal tegi Eesti Energia väikeaktsionäridele vabatahtliku ülevõtmispakkumise, millega kasvatas enda osaluse 97,2 protsendini. Eesmärk on tuua ettevõtte täies mahus tagasi Eesti Energia omandusse."Eesti Energia kasvatas ülevõtmispakkumisega osaluse Enefit Greenis üle 97 protsendi" ERR, 14. mai 2025

 Suurimad aktsionärid 
Jrk-nrAktsionärOsalus seisuga 30. mai 2022, %Osalus seisuga 7. märts 2022, %Osalus seisuga 25. jaanuar 2022, %Osalus seisuga 4. november 2021, %1Eesti Energia AS77,1777,1777,1777,172EUROPEAN BANK FOR RECONSTRUCTION AND DEVELOPMENT1,541,541,541,543SEB AB/SAASTOPANKKI KORKO PLUS - SIJOITUSRAHASTO0,59 0,65 0,68 0,74NORDEA BANK ABP/NON TREATY CLIENTS0,41 0,54 0,75 0,785CITIBANK ( NEW YORK) / GOVERNMENT OF NORWAY0,36 Ei olnud kuue suurima aktsionäri seas6SEB PROGRESSIIVNE PF0,310,31 Ei olnud kuue suurima aktsionäri seasEi olnud kuue suurima aktsionäri seas7Clearstream Banking AG0,29 0,43 0,53 0,8
Ülejäänud aktsionärid omavad igaüks vähem kui 0,27% Enefit Greeni aktsiatest.

Fondidest omavad enim Enefit Greeni aktsiaid erinevad Swedbanki fondid (kokku 2,30% aktsiatest, võrreldes 7. märtsi seisuga +8,4% ). SEB grupi erinevad fondid kokku omavad 1,8% (võrreldes 7. märtsi seisuga –5,5% ) Enefit Greeni aktsiatest. LHV Group omab 0,22% aktsiatest.

 Dividendide maksmine  
AastaDividendide ex-kuupäevDividendide väljamakse kuupäevSumma aktsia kohta (€)202231. mai8. juuni0,151 €

 Aktsiate esmane avalik pakkumine 
2021. aasta aprillis teatati, et Eesti riik plaanib viia Enefit Greeni kuni 49-protsendilise osaluse Tallinna börsile hiljemalt 2022. aasta esimeses pooles."Riik viib Enefit Greeni börsile järgmise aasta esimeses pooles" ERR, 27. aprill 2021 Ettevõtte aktsiate esmane avalik pakkumine (IPO) toimus sama aasta 5.–14. oktoobril. Pakuti 40 816 327 uut emiteeritavat lihtaktsiat. Lisaks pakkus Eesti Energia kuni 6 122 449 olemasolevat lihtaktsiat, võimalusega suurendada pakutavate olemasolevate lihtaktsiate arvu kuni 30 612 245 olemasoleva lihtaktsiani. Pakkumise põhiosa ehk uute aktsiate emiteerimine märgiti üle rohkem kui neli korda. Märkimiskorraldusi esitas üle 60 000 jaeinvestori, mis teeb sellest suurima märkijate arvuga IPO Baltikumis. Pakkumise aktsiatest 55 protsenti jaotati jaeinvestoritele ja ülejäänud 45 protsenti institutsionaalsetele investoritele. Aktsiate esmase avaliku pakkumise lõplikuks hinnaks kujunes 2,90 eurot aktsia kohta."Enefit Greeni aktsia hinnaks kujunes 2,9 eurot, jaemärkijaid oli 60 000" ERR, 15. oktoober 2021

 Aktsia esimene kauplemispäev 
Aktsia esimesel kauplemispäeva lõpuks (21. oktoober 2021) tõusis aktsia hind võrreldes aktsiate esmase pakkumise hinnaga 20%, jõudes 3,49 euroni. Kokku tehti avapäeval 8546 tehingut, mille raames vahetas omanikku 3 351 831 aktsiat. Tehinguid tehti 11,7 miljoni euro ulatuses.

 Aktsia esimene kauplemiskuu 
Võrreldes aktsiate esmase avaliku pakkumise hinnaga oli aktsia hind aktsia esimese kauplemiskuu lõpuks ehk seisuga 21. november 2021 tõusnud 44%. Üks aktsia maksis siis 4,18 eurot. Nimetatud perioodil oli Enefit Greeni aktsia Nasdaq Balti börsi suurima hinnatõusuga aktsia. Samuti oli Enefit Greeni aktsia nimetatud perioodil Nasdaq Balti börsi suurima käibega ja tehingute koguarvuga aktsia.

 Vaata ka 
 Eesti energeetika
 Eesti Energia
 4Energia

 Viited 

Kategooria:Eesti energeetikaettevõtted
Kategooria:Eesti Energia
Kategooria:Tallinna börsil noteeritud ettevõtted